12.07.2022
Аԥсны Ахада Аслан Бжьаниа зхадараҿы дыҟоу Аҧснытәи аделегациа Казан ақалақь аҟны атехнополис "Химград" иаҭааит.
Атехнополис "Химград" Адиректор хада Аират Гиззатуллин далацәажеит анаплакы аструктуреи афункционали, ашәахтә льготақәеи ртәы. Иара убас аҭааҩцәа идырбан аҭыҧаҟны аус зуа арезидентцәа раалыҵқәа.
Аделегациа ыҟан ЗҲӘА «НПП Имплант», ЗҲӘА «Аиндустриатә дронқәа», АЕ «Бионоватик». Ара хадара злоу атехнологиатә процессқәа рбартә аҭагылазаашьа рыман.
ЗҲӘА «НПП Имплант» амедицинатә мыругақәа, амедицинатә техника, аортопедиатә хархәагақәа рҭыжьра иаҿуп.
Анаҩс, атехнополис «Химград» амодультә хыбраҟны имҩаԥысит АУ «Акаҭатә еилахәыра», АЦ «ЕнергоРазвитие», ЗҲӘА «ПромЕнерго» аалыҵқәа рцәыргақәҵа..